Document ID: 31984D0457

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 6ης Σεπτεμβρίου 1984
σχετικά με την έγκριση ενισχύσεων του Βασιλείου του Βελγίου προς τη βιομηχανία λιθανθράκων κατά το έτος 1983
(Τα κείμενα στη γαλλική και ολλανική γλώσσα είναι τα μόνα αυθεντικά)
(84/457/ΕΚΑΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
την απόφαση αριθ. 528/76/ΕΚΑΧ της Επιτροπής της 25ης Φεβρουαρίου 1976 σχετικά με το κοινοτικό καθεστώς επεμβάσεων των κρατών μελών στη βιομηχανία λιθανθράκων (1),
τη γνώμη του Συμβουλίου,
Εκτιμώντας:
Ι
ότι η κυβέρνηση του Βασιλείου του Βελγίου κοινοποίησε στην Επιτροπή, σύμφωνα με το άρθρο 2 της απόφασης, τα οικονομικά μέτρα που προτίθεται να λάβει κατά τη διάρκεια του έτους 1983, άμεσα ή έμμεσα, υπέρ της βιομηχανίας λιθανθράκων· ότι από τα μέτρα αυτά δύνανται να εγκριθούν σύμφωνα με την προαναφερθείσα απόφαση οι ακόλουθες ενισχύσεις:
1.2 // // (εκατομμάρια FB) // - ενίσχυση για επενδύσεις // 566,7 // - σύσταση ειδικευμένου προσωπικού // 12,0 // - ενίσχυση για τη διατήρηση αποθεμάτων // 146,3 // - ενίσχυση για την κάλυψη των ζημιών των επιχειρήσεων εξορύξεως άνθρακα // 4 518,4
ότι οι προαναφερόμενες ενισχύσεις πληρούν τους όρους οι οποίοι προβλέπονται από την απόφαση που αφορά την έγκριση κρατικών μέτρων ενίσχυσης της μορφής αυτής·
ότι η επενδυτική ύψους ύψους 566 700 000 βελγικών φράγκων χορηγείται μόνο για την ανθρακοφόρο λεκάνη Campine, προκειμένου η ανθρακοφόρος αυτή λεκάνη να συνεχίσει την τόσο σημαντική για τη βελγική βιομηχανία σιδήρου και χάλυβα παραγωγή άνθρακα οπτανθρακοποιήσεως·
ότι η επενδυτική ενίσχυση συμβιβάζεται συνεπώς με τις διατάξεις του άρθρου 7 παράγραφος 2 της απόφασης·
ότι η ενίσχυση για τη σύσταση και την εκπαίδευση ειδικευμένου προσωπικού, ύψους 12 000 000 βελγικών φράγκων, αποδείχτηκε αναγκαία για να εξασφαλίσει στη βελγική βιομηχανία άνθρακα προσωπικό ειδικευμένο και ικανό να χρησιμοποιήσει τα σύγχρονα μηχανήματα και τους σύγχρονους τεχνικούς εξοπλισμούς·
ότι η ενίσχυση είναι συνεπώς σύμφωνη προς τις διατάξεις του άρθρου 8 της απόφασης·
ότι όσον αφορά την ενίσχυση για την κάλυψη των δαπανών για τη διατήρηση αποθεμάτων άνθρακα και οπτάνθρακα, ύψους 146,3 εκατομμυρίων βελγικών φράγκων, πρέπει να ληφθεί υπόψη ότι τα συνολικά αποθέματα στους παραγωγούς ανέρχονται σε 1,1 εκατομμύρια τόνους· ότι με μια μηνιαία ενισχυση 0,5 εκατομμυρίων τόνων περίπου, η ποσότητα αποθεμάτων που δύνανται να ενισχυθούν ανέρχεται, σύμφωνα με το άρθρο 9 παράγραφος 2 της απόφασης, σε 0,6 εκατομμύρια τόνους· ότι το ποσό ενίσχυσης ανά τόνο ανέρχεται, ως εκ τούτου, σε 244 βελγικά φράγκα. Οι πραγματικές δαπάνες διατήρησης αποθεμάτων (συμπεριλαμβανομένων των αποσβέσεων και των τόκων) υπερβαίνουν σημαντικά το ποσό ενίσχυσης·
ότι ο σκοπός και η μορφή της ενίσχυσης δείχνουν ότι πρόκειται για ένα μέτρο το οποίο συμφωνεί με τα κριτήρια του άρθρου 9 της απόφασης·
ότι η ενίσχυση για την κάλυψη των ζημιών, ύψους 4 518 400 000 βελγικών φράγκων, χορηγείται στις δύο ανθρακοφόρες λεκάνες του Βελγίου για διαφορετικούς λόγους· ότι η ανθρακοφόρος λεκάνη Campine λαμβάνει για την κάλυψη των ζημιών ποσό ενίσχυσης το οποίο θα της επιτρέπει σε μεγάλη έκταση την εξισορρόπηση των εξόδων προς τα έσοδα. Η πλήρης κάλυψη της διαφοράς μεταξύ εξόδων και εσόδων είναι αναγκαία, δεδομένου ότι η ανθρακοφόρος αυτή λεκάνη πρέπει να εξασφαλίσει τον εφοδιασμό της βελγικής βιομηχανίας σιδήρου και χάλυβα με άνθρακα οπτανθρακοποιήσεως και, συνεπώς, να συνεχίσει την παραγωγή της·
ότι ο σκοπός και το ύψος της ενίσχυσης για την κάλυψη των ζημιών της ανθρακοφόρου λεκάνης Campine πληρούν τους όρους του άρθρου 12 παράγραφος 1 δεύτερο εδάφιο και παράγραφος 3 της απόφασης·
ότι, αντίθετα, η νότια ανθρακοφόρος λεκάνη λαμβάνει ενίσχυση για την κάλυψη των ζημιών, η οποία καλύπτει μόνο εν μέρει τη διαφορά μεταξύ εξόδων και εσόδων· ότι σκοπός των εν λόγω μέτρων είναι να εξασφαλίσουν τη βιωσιμότητα των επιχειρήσεων μόνο σε περιορισμένο βαθμό, έτσι ώστε να επιτευχθούν οι κατάλληλες συνθήκες για το σταδιακό κλείσιμό τους, χωρίς να παρατηρηθούν σοβαρές διαταραχές στην οικονομική και κοινωνική ζωή·
ότι, συνεπώς, η ενίσχυση για την κάλυψη των ζημιών στη νότια ανθρακοφόρο λεκάνη συμβιβάζεται με το άρθρο 12 παράγραφος 1 πρώτο εδάφιο και παράγραφος 2 της απόφασης·
ΙΙ
ότι, για να εξεταστεί κατά πόσο οι προβλεπόμενες ενισχύσεις συμβιβάζονται με την καλή λειτουργία της κοινής αγοράς, απαιτείται, σύμφωνα με το άρθρο 3 παράγραφος 2 της απόφασης, να ληφθούν επίσης υπόψη όλα τα άλλα μέτρα υπέρ της τρέχουσας παραγωγής κατά το 1983·
ότι, με αυτή τη βάση υπολογισμού, το συνολικό ποσό των προβλεπόμενων μέτρων ανέρχεται σε 162 500 000 ECU, δηλαδή 25,37 ECU ανά τόνο. Σε σύγκριση με το 1982 (26,94 ECU ανά τόνο) παρουσιάζεται ότι κατά το 1983 έλαβε χώρα μείωση 6 % περίπου·
ότι, όσον αφορά το συμβιβάσιμο των προβλεπόμενων ενίσχυσεων υπέρ της τρέχουσας παραγωγής με την καλή λειτουργία της κοινής αγοράς, μπορούν να γίνουν οι ακόλουθες διαπιστώσεις:
- δεν προέκυψε καμία δυσκολία στον εφοδιασμό κατά το 1983,
- εξασφαλίστηκε η ορθολογικοποίηση της εκμετάλλευσης μέσω επενδύσεων κατά το 1983,
- οι τιμές του άνθρακα οπτανθρακοποιήσεως και του άνθρακα ατμοπαραγωγής δεν οδήγησαν κατά το 1983 στη χορήγηση έμμεσων ενισχύσεων προς τους βιομηχανικούς καταναλωτές άνθρακα·
ότι πρέπει, συνεπώς, να διαπιστωθεί ότι οι προβλεπόμενες για το 1983 ενισχύσεις προς τα βελγικά λιθανθρακωρυχεία συμβιβάζονται με την καλή λειτουργία της κοινής αγοράς·
ότι η διαπίστωση αυτή ισχύει επίσης αν ληφθούν υπόψη οι ενισχύσεις που καταβάλλονται στις επιχειρήσεις άνθρακα σύμφωνα με την απόφαση 73/287/ΕΚΑΧ·
ΙΙΙ
ότι, βάσει του άρθρου 14 παράγραφος 1 της απόφασης, η Επιτροπή οφείλει να εξακριβώσει αν οι εγκριθείσες ενισχύσεις ανταποκρίνονται αποκλειστικά στους σκοπούς που αναφέρονται στα άρθρα 7 μέχρι 12 της συγκεκριμένης απόφασης· ότι, για το σκοπό αυτό, πρέπει να είναι ενημερωμένη, ιδίως όσον αφορά το ποσό και την κατανομή των πληρωμών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το Βασίλειο του Βελγίου δικαιούται να καταβάλει για το ημερολογιακό έτος 1983 ενισχύσεις ύψους 5 243 400 000 βελγικών φράγκων στη βελγική βιομηχανία λιθανθράκων.
Το ποσό των 5 243 400 000 βελγικών φράγκων που προβλέπεται για το ημερολογιακό έτος 1983, περιλαμβάνει τις ακόλουθες ενισχύσεις:
1. Χορήγηση επενδυτικής ενίσχυσης μέχρι του ποσού των 566 700 000 βελγικών φράγκων.
2. Χορήγηση ενίσχυσης για τη σύσταση και την εκπαίδευση ειδικευμένου προσωπικού μέχρι του ποσού των 12 000 000 βελγικών φράγκων.
3. Χορήγηση ενίσχυσης για την κάλυψη των δαπανών για τη διατήρηση αποθεμάτων σε άνθρακα και οπτάνθρακα μέχρι του ποσού των 146 300 000 βελγικών φράγκων.
4. Χορήγηση ενίσχυσης για την κάλυψη των ζημιών εκμετάλλευσης των ορυχείων μέχρι του ποσού των 4 518 400 000 βελγικών φράγκων, εκ των οποίων:
- για την ανθρακοφόρο λεκάνη Campine μέχρι του ποσού των 3 890 600 000 βελγικών φράγκων, και
- για τη νότια ανθρακοφόρο λεκάνη μέχρι του ποσού των 627 800 000 βελγικών φράγκων.
Άρθρο 2
Η βελγική κυβέρνηση θα διαβιβάσει στην Επιτροπή, στις 30 Ιουνίου 1984, λεπτομέρειες σχετικά με τις ενισχύσεις που χορηγούνται βάσει της παρούσας απόφασης, και ιδίως το ποσό και την κατανομή των πληρωμών που έχουν πραγματοποιηθεί.
Άρθρο 3
Η παρούσα απόφαση απευθύνεται στο Βασίλειο του Βελγίου.
Βρυξέλλες, 6 Σεπτεμβρίου 1984.

Labels: 19
14